UDHËZIM
Nr. 2, datë 9.2.2022

PËR DISA NDRYSHIME NË UDHËZIMIN NR. 2, DATË 28.1.2020, “PËR PROCEDURAT E EMËRIMIT, PEZULLIMIT DHE SHKARKIMIT TË DREJTORIT TË INSTITUCIONIT PUBLIK TË ARSIMIT PARAUNIVERSITAR”, TË NDRYSHUAR

Në mbështetje të pikës 4, të nenit 102, të Kushtetutës dhe të nenit 55, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar,

UDHËZOJ:

1. Në udhëzimin nr. 2, datë 28.1.2020, “Për procedurat e emërimit, pezullimit dhe shkarkimit të drejtorit të institucionit publik të arsimit parauniversitar”, të ndryshuar, bëhen ndryshimet si më poshtë:
a) Titulli i udhëzimit ndryshon si më poshtë: 
“Për procedurat e emërimit, uljes në detyrë, pezullimit dhe shkarkimit të drejtorit të institucionit publik të arsimit parauniversitar”.
b) Shkronja “b”, e pikës 1, të kreut I/B, ndryshon me këtë përmbajtje: 
“b) të ketë të paktën kategorinë “Mësues i kualifikuar”, me vlerësim jo më pak se “Mirë”, në kualifikimin e fundit;”.
c) Shkronja “d”, e pikës 1, të kreut I/B, ndryshon me këtë përmbajtje: 
“d) të jetë certifikuar nga Shkolla e Drejtorëve pas përfundimit me sukses të trajnimit të detyrueshëm përgatitor për drejtimin e institucionit arsimor parauniversitar ose të jetë pranuar për të kryer atë.”.
d) Shkronja “e”, e pikës 2, të kreut I/B, ndryshon me këtë përmbajtje: 
“e) certifikatën e drejtuesit të IPAP-së ose vërtetimin nga Shkolla e Drejtorëve, që është pranuar për të kryer trajnimin e detyrueshëm përgatitor;”.
e) Titulli i kreut II, ndryshon si më poshtë: 
“Mbarimi i marrëdhënies së punës, ulja në detyrë, pezullimi dhe shkarkimi i drejtorit të institucionit publik të arsimit parauniversitar”.
f) Shkronja “a”, e kreut II/A, ndryshon me këtë përmbajtje:
“a) jep dorëheqjen, për arsye personale ose kur nuk pranohet për të kryer trajnimin e detyrueshëm përgatitor në Shkollën e Drejtorëve për drejtimin e institucionit arsimor parauniversitar apo nuk certifikohet deri në 2 testime të njëpasnjëshme pas përfundimit të tij;”.
g) Pas pikës A, shtohet pika A.1 me këtë përmbajtje:
[bookmark: _GoBack]“A.1. Raste të uljes në detyrë të drejtorit të IPAP-së”. 
Drejtori i IPAP-së i nënshtrohet procedurës së vlerësimit vjetor të performancës, nga ana e ZVAP-së. Në rast se pas vlerësimit vjetor drejtori rezulton me performancë jo të kënaqshme, ndaj tij merret masa disiplinore e uljes në detyrë nga DRAP-ja dhe kalim në pozicionin e punës si mësues në profilin e tij, brenda të njëjtit institucion arsimor ose në institucionin arsimor më të afërt brenda të njëjtit ZVAP”.
h) Shkronja “g”, e pikës 1, të kreun II/B, ndryshon si më poshtë:
“IPAP-ja që ai drejton ka dy vlerësime të njëpasnjëshme “Dobët.”.
i) Shkronja “j”, e pikës 1, të kreut II/B, shfuqizohet.
j) Në kreun III, pas pikës 1 shtohet pika 1.1 me këtë përmbajtje: 
“1.1 Kandidati fitues për drejtor të IPAP-së, i cili nuk është certifikuar nga Shkolla e Drejtorëve, emërohet përkohësisht nga drejtori i DRAP-së deri në certifikimin nga Shkolla e Drejtorëve, pas përfundimit me sukses të trajnimit të detyrueshëm përgatitor, sipas parashikimeve të ligjit në fuqi.”.
2. Ngarkohen për zbatimin e këtij udhëzimi Sekretari i Përgjithshëm i Ministrisë së Arsimit dhe Sportit, Drejtoria e Përgjithshme e Politikave dhe Zhvillimit të Arsimit, Sportit dhe Rinisë, Agjencia e Sigurimit të Cilësisë së Arsimit Parauniversitar, Drejtoria e Përgjithshme e Arsimit Parauniversitar, institucionet arsimore vendore, përgjegjëse për arsimin parauniversitar dhe institucionet publike të arsimit parauniversitar.
Ky udhëzim hyn në fuqi pas botimit në Fletoren Zyrtare. 

